 Maịka 6  Biko, nụrụnụ ihe Jehova na-ekwu. Bilienụ, ka ugwu ukwu niile nụrụ okwu ikpe unu, ka ugwu nta niile nụkwa olu unu.Nụrụnụ okwu ikpe Jehova, unu ugwu niile, nụrụkwanụ, unu ihe ndị na-adịte anya, unu ntọala ụwa; nihi na Jehova na ndị ya nwere okwu ikpe, ọ bụkwa ya na Izrel ga-arụrịta ụka:Ndị m, gịnị ka m mere unu? Oleekwa otú m si mee ka ike m gwụ unu? Gbagidenụ m akaebe.Esi m nala Ijipt kpọpụta unu, ọ bụkwa nụlọ ndị ohu ka m gbapụtara unu; m wee zitere unu Mozis, Erọn na Miriam.Bikonụ, ndị m, chetanụ nkata Belak eze Moab kpara, nakwa ihe Belam nwa Biọ zara ya. Ọ bụ malite na Shitim ruo na Gilgal ka ihe a mere, ka e wee mara ọrụ ezi omume niile nke Jehova.Olee ihe m ga-eji gakwuru Jehova? Olee ihe m ga-eji kpọọrọ Chineke nke nọ nelu isiala? M ga-eji àjà a na-esurecha nọkụ gakwuru ya, m ga-eji ụmụ ehi ndị gbara otu afọ?Jehova ọ ga-enwe mmasị na puku kwuru puku ebule, ọ ga-enwe mmasị ná mmanụ nke na-asọ ka iri puku kwuru iri puku iyi? M ga-enye ọkpara m maka nnupụisi m, m ga-enyekwa mkpụrụ nke afọ m maka mmehie nke mkpụrụ obi m?Gị mmadụ, ọ gwawo gị ihe dị mma. Gịnị ka Jehova na-achọ naka gị ma ọ bụghị ime ihe nikpe ziri ezi na ịhụ obiọma nanya nakwa iji obi umeala soro Chineke gị na-eje ije?Olu Jehova na-akpọ obodo òkù, onye nwere ezi amamihe ga-atụkwa egwu aha gị. Nụrụnụ ihe mkpanaka ahụ na onye họpụtara ya na-ekwu.À ka nwere akụ ajọ omume nụlọ onye ajọ omume, ma ọ bụ ntakịrị ihe ọtụtụ efa na-adịghị mma?M pụrụ ịdị ọcha ma m nwee ihe ọtụtụ na-adịghị mma na akpa nkume e ji atụ ihe bụ nke aghụghọ?Nihi na ndị ọgaranya ya ejupụtawo nime ihe ike, ndị bi na ya ekwuwokwa okwu ụgha, ire dị ha nọnụ na-aghọkwa aghụghọ.Mụ onwe m ga-eme ka ị daa ọrịa site niti gị ihe; m ga-eme ka ị tọgbọrọ nefu nihi mmehie gị.Gị onwe gị ga-eri ihe ma afọ agaghị eju gị, o nweghị ihe ga-adị gị nafọ. Ị ga-akwapụtakwa ihe, ma ị gaghị echekwa ha; ihe ọ bụla ị ga-akwapụta ka i chekwaa, m ga-enyefe ya naka mma agha.Gị onwe gị ga-akụ mkpụrụ, ma ị gaghị aghọrọ ya. Gị onwe gị ga-azọcha mkpụrụ oliv, ma ị gaghị ete mmanụ; ị ga-azọchapụta mmanya dị ụtọ, ma ị gaghị aṅụ mmanya.Unu na-edebe ụkpụrụ Ọmraị ma na-arụ ọrụ niile nke ụlọ Ehab rụrụ, unu na-agakwa ije na ndụmọdụ ha; ọ bụ ya mere m ga-eji mee ka obodo a ghọọ ihe ijuanya, meekwa ka ndị bi nime ya bụrụ ihe a ga-afụrụ mkpọrọhịhị; unu ga-eburukwa nkọcha nke ndị dị iche iche. 